ꯏꯃꯣꯏꯅꯨ

ꯏꯃꯣꯢꯅꯨ (ꯏꯃꯣꯏꯅꯨ) ꯑꯁꯤ ꯑꯂꯤꯄ ꯀꯪꯂꯩꯄꯥꯛ (ꯑꯔꯤꯕ ꯃꯅꯤꯄꯨꯔ)ꯀꯤ ꯃꯤꯇꯩ ꯃꯤ ꯂꯥꯢ ꯇꯤꯟꯒꯤ ꯋꯥꯔꯤ (ꯃꯩꯇꯩ ꯃꯤ ꯂꯥꯢ ꯇꯤꯟꯒꯤ ꯋꯥꯔꯤ) ꯑꯃꯗꯤ ꯃꯩꯇꯩ ꯂꯥꯢꯅꯤꯡ (ꯁꯅꯥꯃꯍꯤ ꯂꯥꯏꯅꯤꯡ) ꯀꯤ ꯂꯥꯢꯔꯦꯝꯕꯤ ꯑꯃꯅꯤ ꯫ ꯃꯍꯥꯛ ꯑꯁꯤ ꯂꯟꯂꯩꯃ, ꯆꯥꯛꯈꯨꯝꯒꯤ ꯃꯕꯦꯝꯃ, ꯌꯨꯝꯂꯩꯃ, ꯏꯪꯕ ꯆꯤꯛꯄꯒꯤ ꯑꯃꯗꯤ ꯐꯨꯡꯒꯥ ꯂꯥꯢꯔꯨꯒꯤ ꯂꯥꯢꯔꯦꯝꯕꯤꯅꯤ ꯫ ꯃꯍꯥꯛ ꯑꯁꯤ ꯑꯌꯥꯝꯕ ꯃꯇꯝꯗ ꯂꯥꯢꯔꯦꯝꯕꯤ ꯂꯩꯃꯔꯦꯜ ꯁꯤꯗꯕꯤꯒ ꯂꯣꯢꯅꯗꯨꯅ ꯂꯩ ꯫

ꯏꯃꯣꯢꯅꯨ, ꯄꯥꯟꯊꯣꯢꯕꯤ ꯑꯃꯗꯤ ꯐꯧꯑꯣꯢꯄꯤ ꯂꯥꯢꯔꯦꯝꯕꯤꯁꯤꯡꯒꯤ ꯇꯤꯛ ꯌꯥꯢ ꯑꯁꯤꯅ ꯃꯤꯇꯩ ꯅꯨꯄꯤꯁꯤꯡꯒꯤ ꯊꯧꯅꯥ ꯐꯕꯤ, ꯏꯆꯪ ꯊꯧꯕꯤ, ꯅꯤꯡꯈꯥ ꯇꯝꯕꯤ, ꯑꯆꯨꯝꯕꯒꯤꯗꯃꯛ ꯂꯦꯞꯄꯤ ꯑꯃꯗꯤ ꯏꯀꯥꯢ ꯈꯨꯝꯅꯕꯕꯨ ꯁꯛꯇꯥꯛꯂꯤ ꯑꯃꯗꯤ ꯏꯅꯣꯠ ꯄꯤꯔꯤ ꯫

 ꯋꯥꯄꯣꯛꯂꯣꯟ 
"ꯏꯃꯣꯢꯅꯨ ꯑꯍꯣꯡꯕꯤ" ꯍꯥꯢꯕꯒꯤ ꯋꯥꯍꯟꯊꯣꯛꯇꯤ ꯋꯥꯍꯩꯁꯤꯡ ꯑꯁꯤ ꯃꯆꯦꯠ ꯃꯆꯦꯠ ꯊꯨꯒꯥꯢꯔꯒ ꯊꯣꯛꯏ ꯫ "E" ("ꯏ") ꯍꯥꯢꯕꯁꯤꯅ ꯅꯃꯨ ꯇꯥꯢꯕꯪ ꯃꯤ ꯈꯪꯍꯜꯂꯤ ꯫ "Moi" ("ꯃꯣꯢ" ꯅꯠꯇ꯭ꯔꯒ "ꯃꯣꯏ") ꯑꯁꯤꯅ ꯁꯦꯟꯅꯕꯤꯕꯕꯨ ꯈꯪꯍꯜꯂꯤ ꯫ "Nu" ("ꯅꯨ") ꯍꯥꯢꯕꯁꯤꯅ ꯅꯨꯄꯤ, ꯂꯥꯢ ꯅꯨꯄꯤꯕꯨ ꯈꯪꯍꯜꯂꯤ ꯫ ꯑꯗꯨꯅ "ꯏꯃꯣꯢꯅꯨ" ꯍꯥꯢꯕꯁꯤꯅ ꯅꯃꯨ ꯇꯥꯢꯕꯪ ꯃꯤꯕꯨ ꯁꯦꯟꯅꯕꯤꯕꯤ ꯂꯥꯢ ꯅꯨꯄꯤꯕꯨ ꯈꯪꯍꯜꯂꯤ ꯫ "ꯑꯍꯣꯡꯕꯤ" ꯍꯥꯢꯕꯁꯤꯅ ꯄꯣꯠꯂꯝ ꯈꯨꯗꯤꯡ ꯌꯥꯝꯍꯟꯕꯤ ꯍꯣꯡꯍꯟꯕꯤꯅꯤ ꯍꯥꯢꯕꯁꯤ ꯈꯪꯍꯜꯂꯤ ꯫

 ꯁꯩꯊꯥꯕ 

ꯏꯃꯣꯢꯅꯨ ꯂꯥꯢꯔꯦꯝꯕꯤ ꯑꯁꯤ ꯂꯩꯃꯔꯦꯜ ꯁꯤꯗꯕꯤꯒꯤ ꯑꯇꯣꯞꯄ ꯁꯛꯂꯣꯟꯅꯤ ꯍꯥꯢꯅ ꯁꯩꯊꯥꯅꯩ ꯫ ꯏꯃꯣꯢꯅꯨ ꯑꯁꯤ ꯃꯇꯝ ꯆꯨꯞꯄꯗ ꯂꯟꯆꯦꯟꯕꯤꯅꯤ ꯫ ꯃꯍꯥꯛꯅ ꯃꯇꯝ ꯆꯨꯞꯄꯗ ꯃꯤꯑꯣꯢꯕꯁꯤꯡꯗ ꯂꯟꯀꯨꯕꯤ ꯫ ꯃꯍꯥꯛ ꯑꯁꯤ ꯃꯤꯑꯣꯢꯕꯁꯤꯡꯗꯧꯅ ꯁꯛꯂꯣꯟ ꯄꯨꯏ ꯫ ꯃꯍꯥꯛ ꯐꯨꯡꯒꯥ ꯂꯥꯢꯔꯨ ꯃꯅꯥꯛꯇ ꯂꯩ ꯫ ꯃꯍꯥꯛꯅ ꯃꯤꯑꯣꯢꯕꯁꯤꯡꯒꯤ ꯂꯝꯆꯠ ꯁꯥꯆꯠ ꯁꯦꯟꯅꯩ ꯫

ꯂꯟ ꯊꯨꯝ ꯈꯛꯇ ꯅꯠꯇꯅ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯃꯤꯑꯣꯢꯕ ꯈꯨꯟꯅꯥꯢꯒꯤ ꯊꯧꯁꯤꯜ ꯊꯧꯗꯥ ꯄꯥꯡꯄꯗ ꯌꯦꯡꯁꯤꯟꯕꯤ ꯫ ꯃꯤꯇꯩ ꯅꯨꯄꯤ ꯑꯃꯅ ꯌꯨꯝꯗꯒꯤ ꯆꯠꯊꯣꯛꯂꯝꯗꯥꯢ ꯃꯇꯝꯗ ꯂꯥꯢꯔꯦꯝꯕꯤ ꯑꯁꯤ ꯈꯨꯔꯨꯝꯅꯩ ꯫ ꯃꯍꯥꯛꯅ ꯌꯨꯝꯗ ꯍꯟꯁꯤꯜꯂꯛꯄ ꯃꯇꯝꯗꯁꯨ ꯂꯥꯢꯔꯦꯝꯕꯤ ꯑꯁꯤ ꯈꯨꯔꯨꯝꯅꯩ ꯫

ꯃꯤꯇꯩꯁꯤꯡꯅ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯂꯝꯆꯠ ꯁꯥꯆꯠ ꯐꯖꯕ ꯃꯤꯒꯤ ꯃꯌꯨꯝꯗ ꯈꯛꯇ ꯂꯩ ꯍꯥꯢꯅ ꯂꯧꯅꯩ ꯫ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯅꯨꯡꯉꯥꯢ ꯌꯥꯢꯐꯕ, ꯋꯥꯠꯇ ꯄꯥꯗꯕ, ꯇꯦꯛꯇ ꯀꯥꯢꯗꯕ ꯑꯃꯗꯤ ꯄꯨꯟꯁꯤ ꯅꯨꯡꯁꯥꯡꯕ ꯄꯤꯕꯤ ꯫ ꯃꯍꯥꯛꯅ ꯄꯤꯕꯤꯔꯤ ꯃꯌꯥꯝ ꯑꯁꯤ ꯇꯥꯢꯕꯪ ꯃꯤꯅ ꯄꯨꯟꯁꯤꯗ ꯃꯔꯨ ꯑꯣꯢꯕꯁꯤꯡ ꯑꯗꯨꯅꯤ ꯫

 ꯋꯥꯔꯤ 
 ꯍꯧꯔꯛꯂꯣꯟ 
ꯅꯣꯡꯊꯧ ꯁꯦꯝ ꯁꯥꯕ ꯂꯣꯢꯔꯕ ꯃꯇꯝꯗ , ꯁꯤꯇꯄ ꯃꯄꯨꯅ ꯃꯍꯥꯛꯀꯤ ꯂꯣꯢꯅꯕꯤ ꯂꯩꯃꯔꯦꯜ ꯁꯤꯗꯕꯤꯗ (ꯇꯥꯢꯄꯪꯄꯥꯜꯀꯤ ꯏꯍꯥꯟ ꯍꯥꯟꯕ ꯅꯨꯄꯤ)ꯗ ꯑꯇꯣꯞꯄ ꯂꯩꯃꯔꯦꯜ ꯑꯃ ꯁꯦꯝꯅꯅꯕ ꯌꯥꯊꯪ ꯄꯤ ꯫ ꯑꯅꯤꯁꯨꯕ ꯂꯩꯃꯔꯦꯜ ꯑꯁꯤ ꯑꯅꯤꯁꯨꯕ ꯇꯥꯢꯄꯪꯄꯥꯜꯀꯤ ꯑꯅꯤꯁꯨꯕ ꯅꯨꯄꯤ ꯑꯣꯢꯗꯣꯢꯅꯤ ꯫ ꯃꯍꯥꯛꯅ ꯃꯥꯂꯦꯝꯗ ꯃꯤꯑꯣꯢꯕꯁꯤꯡꯕꯨ ꯁꯦꯟꯅꯕꯤꯕꯒꯤ ꯊꯧ ꯇꯧꯅꯤ ꯫ ꯂꯩꯃꯔꯦꯜ ꯁꯤꯗꯕꯤꯅ ꯃꯄꯨꯔꯣꯢꯕꯒꯤ ꯌꯥꯊꯪ ꯏꯟꯅ ꯑꯅꯤꯁꯨꯕ ꯂꯩꯃꯔꯦꯜ ꯁꯦꯝꯈꯤ ꯫ ꯑꯍꯥꯟꯕ ꯑꯃꯗꯤ ꯑꯅꯤꯁꯨꯕ ꯂꯩꯃꯔꯦꯜ ꯑꯅꯤꯃꯛ ꯃꯁꯛ ꯆꯞ ꯃꯥꯟꯅꯩ ꯫ ꯑꯅꯤꯁꯨꯕ ꯂꯩꯃꯔꯦꯜ ꯑꯁꯤ "ꯏꯃꯣꯢꯅꯨ" ꯍꯥꯢꯅ ꯃꯤꯡꯊꯣꯟꯈꯤ ꯫

 ꯅꯨꯡꯁꯤ ꯋꯥꯔꯤ 
ꯃꯇꯝ ꯑꯃꯗ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯅꯨꯄꯥ ꯑꯃꯈꯛ ꯅꯨꯡꯁꯤꯖꯈꯤ ꯫ ꯃꯈꯣꯢ ꯑꯅꯤ ꯌꯥꯝꯅ ꯅꯨꯡꯁꯤꯅꯔꯛꯈꯤ ꯫  ꯃꯈꯣꯢ ꯑꯅꯤꯅ ꯁꯥꯕꯤ ꯁꯥꯅꯧ ꯃꯇꯩ ꯃꯅꯥꯎ ꯑꯣꯢꯃꯤꯟꯅꯁꯤ ꯋꯥꯁꯛꯅꯈꯤ ꯫ ꯅꯣꯡꯃ ꯅꯨꯄꯥ ꯑꯗꯨꯅ ꯂꯩꯇꯕ ꯃꯇꯝꯗ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯅꯨꯄꯥ ꯑꯗꯨꯒꯤ ꯃꯌꯨꯝꯗ ꯆꯠꯂꯨꯏ ꯫ ꯃꯇꯝꯗꯨꯗ ꯅꯨꯄꯥ ꯑꯗꯨ ꯍꯥꯟꯅꯗꯒꯤ ꯂꯨꯍꯣꯡ ꯂꯩꯔꯝꯃꯦ ꯍꯥꯢꯕ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯈꯪꯂꯛꯈꯤ ꯫ ꯃꯁꯤꯗꯒꯤ ꯏꯃꯣꯢꯅꯨ ꯂꯥꯢꯔꯦꯝꯕꯤꯅ ꯃꯍꯥꯛꯀꯤ ꯅꯨꯡꯁꯤꯕꯕꯨ ꯊꯥꯗꯣꯛꯈꯤ ꯫ ꯃꯇꯝꯗꯨꯗꯒꯤ ꯏꯃꯣꯢꯅꯨ ꯌꯨꯝ ꯄꯥꯜꯂꯔꯣꯢ ꯂꯦꯞꯈꯤ ꯫


 ꯏꯔꯥꯠ ꯊꯧꯅꯤ 
 ꯑꯔꯤꯕ ꯏꯔꯥꯠ ꯊꯧꯅꯤ 
ꯏꯃꯣꯢꯅꯨ ꯂꯥꯢꯔꯦꯝꯕꯤ ꯑꯁꯤ ꯐꯨꯡꯒꯥ ꯂꯥꯢꯔꯨꯒꯤ ꯂꯥꯢꯔꯦꯝꯕꯤꯅꯤ ꯫ ꯃꯍꯥꯛ ꯑꯁꯤ ꯋꯥꯛꯆꯤꯡꯒꯤ ꯱꯲ꯅꯤ ꯄꯥꯟꯕ ꯅꯨꯃꯤꯠꯇ ꯑꯈꯟꯅꯅ ꯏꯔꯥꯠꯅꯩ ꯫ ꯆꯍꯤ ꯈꯨꯗꯤꯡꯒꯤ ꯄꯥꯡꯊꯣꯛꯄ ꯊꯧꯔꯝ ꯑꯁꯤꯗ ꯅꯠꯇꯅ ꯂꯥꯢꯔꯦꯝꯕꯤ ꯑꯁꯤ ꯅꯨꯃꯤꯠ ꯈꯨꯗꯤꯡꯒꯤ ꯏꯔꯥꯠ ꯊꯧꯅꯤꯖꯅꯩ ꯫ ꯅꯨꯃꯤꯠ ꯈꯨꯗꯤꯡꯒꯤ ꯈꯨꯔꯨꯝꯕ ꯑꯁꯤ ꯃꯤꯇꯩꯒꯤ ꯂꯥꯢ ꯇꯤꯟꯒꯤ ꯊꯧꯔꯝꯁꯤꯡꯒꯤ ꯁꯔꯨꯛ ꯑꯃꯅꯤ ꯫ ꯆꯥꯛ ꯆꯥꯅꯗ꯭ꯔꯤꯉꯩ ꯑꯊꯣꯡꯕ ꯆꯥꯛ ꯈꯖꯤꯛꯇꯪꯗ ꯑꯣꯢꯔꯕꯁꯨ ꯀꯠꯆꯕ ꯆꯠꯅꯩ ꯫
 ꯑꯅꯧꯕ ꯏꯔꯥꯠ ꯊꯧꯅꯤ 
ꯍꯧꯖꯤꯛꯀꯤ ꯃꯇꯝꯗꯗꯤ ꯐꯨꯡꯒꯥ ꯂꯥꯢꯔꯨ ꯂꯩꯕ ꯌꯨꯝ ꯌꯥꯝ ꯂꯩꯅꯔꯛꯇ꯭ꯔꯦ ꯫ ꯑꯗꯨꯅ ꯑꯅꯧꯕ ꯃꯇꯝꯒꯤ ꯌꯨꯝꯁꯤꯡꯗ ꯑꯈꯟꯅꯕ ꯃꯩ ꯍꯧꯐꯝ ꯍꯥꯞꯅꯔꯦ ꯫ ꯃꯐꯝ ꯑꯁꯤꯗ ꯂꯥꯢꯔꯦꯝꯕꯤ ꯑꯁꯤꯒꯤ ꯏꯔꯥꯠ ꯊꯧꯅꯤ ꯇꯧꯅꯔꯦ ꯫

ꯏꯃꯣꯢꯅꯨ ꯂꯥꯢꯔꯦꯝꯕꯤ ꯏꯔꯥꯠ ꯊꯧꯅꯤꯖꯕꯒꯤ ꯃꯑꯣꯡ ꯑꯁꯤ ꯍꯧꯖꯤꯛꯀꯤ ꯃꯇꯝꯗ ꯑꯍꯣꯡꯕ ꯀꯌꯥꯃꯔꯨꯝ ꯂꯩꯔꯦ ꯫ ꯑꯗꯨꯕꯨ ꯏꯔꯥꯠꯆꯕꯒꯤ ꯅꯨꯡꯒꯤ ꯋꯥꯈꯜꯂꯣꯟ ꯑꯃꯗꯤ ꯃꯔꯨ ꯑꯣꯢꯕꯗꯨꯗꯤ ꯑꯗꯨꯝꯃꯛ ꯍꯣꯡꯗꯅ ꯂꯩꯔꯤ ꯫


 ꯀꯨꯝꯍꯩꯁꯤꯡ 

ꯏꯃꯣꯢꯅꯨ ꯏꯔꯥꯠꯄ (ꯏꯃꯣꯏꯅꯨ ꯏꯔꯥꯠꯄ) ꯑꯁꯤ ꯂꯥꯢꯔꯦꯝꯕꯤ ꯏꯃꯣꯢꯅꯨꯒꯤꯗꯃꯛ ꯄꯥꯡꯊꯣꯛꯄ ꯀꯨꯝꯍꯩ ꯑꯃꯅꯤ ꯫ ꯃꯁꯤ ꯋꯥꯛꯆꯤꯡꯒꯤ ꯱꯲ꯅꯤ ꯄꯥꯟꯕ ꯅꯨꯃꯤꯠꯇ ꯄꯥꯡꯊꯣꯛꯏ ꯫ ꯍꯥꯟꯅꯒꯤ ꯊꯥꯢꯅꯒꯤ ꯆꯠꯅꯕꯤꯗꯗꯤ ꯏꯔꯥꯠꯄ ꯑꯁꯤ ꯌꯨꯝ ꯃꯅꯨꯡꯗ ꯈꯛꯇ ꯇꯧꯅꯔꯝꯃꯤ ꯫ ꯑꯗꯨꯕꯨ ꯉꯁꯤ ꯉꯁꯤꯒꯤ ꯃꯇꯝꯗꯗꯤ ꯏꯃꯣꯢꯅꯨ ꯏꯔꯥꯠꯄ ꯀꯨꯝꯍꯩ ꯑꯁꯤ ꯂꯩꯀꯥꯢ ꯂꯩꯀꯥꯢꯒꯤ ꯂꯩꯔꯛ ꯂꯩꯔꯛꯀꯤ ꯂꯨꯞꯁꯤꯡꯒꯤ ꯁꯪꯂꯦꯟꯁꯤꯡꯗ ꯆꯥꯎꯅ ꯄꯥꯡꯊꯣꯛꯄ ꯍꯧꯅꯔꯦ ꯫ 

ꯀꯨꯝꯍꯩ ꯑꯁꯤ ꯃꯐꯝ ꯑꯃ ꯍꯦꯛꯇꯗ ꯄꯥꯡꯊꯣꯛꯂꯕꯁꯨ ꯃꯇꯝ ꯃꯇꯝꯒꯤ ꯎꯍꯩ ꯋꯥꯍꯩꯁꯤꯡ, ꯃꯅꯥ ꯃꯁꯤꯡꯁꯤꯡ ꯑꯃꯗꯤ ꯉꯥ ꯑꯁꯤ ꯏꯃꯣꯢꯅꯨ ꯂꯥꯢꯔꯦꯝꯕꯤꯗ ꯀꯠꯅꯩ ꯫

 ꯃꯃꯤꯡ ꯃꯥꯟꯅꯕꯁꯤꯡ 
 ꯁꯦꯟꯃꯤꯠꯂꯣꯟ (ꯀꯩꯊꯦꯜꯂꯣꯟ) 
ꯏꯃꯥ ꯀꯩꯊꯦꯜ () ꯑꯁꯤ ꯃꯥꯂꯦꯝꯒꯤ ꯑꯃꯇ ꯉꯥꯢꯔꯕ ꯅꯨꯄꯤꯁꯤꯡ ꯈꯛꯇꯅ ꯐꯝꯕ ꯀꯩꯊꯦꯜꯅꯤ ꯫ ꯀꯩꯊꯦꯜ ꯑꯁꯤ ꯃꯔꯨ ꯑꯣꯢꯕ ꯁꯪꯂꯦꯟ ꯳ ꯂꯩ ꯫ ꯏꯃꯣꯢꯅꯨ ꯏꯃꯥ ꯀꯩꯊꯦꯜ ꯑꯁꯤ ꯲ꯁꯨꯕ ꯁꯪꯂꯦꯟꯅꯤ ꯫ ꯂꯩꯃꯔꯦꯜ ꯁꯤꯗꯕꯤ ꯏꯃꯥ ꯀꯩꯊꯦꯜ (꯱ꯟꯕ ꯁꯪꯂꯦꯟ) ꯑꯃꯗꯤ ꯐꯧꯑꯣꯢꯕꯤ ꯏꯃꯥ ꯀꯩꯊꯦꯜ (꯳ꯁꯨꯕ ꯁꯪꯂꯦꯟ)ꯁꯨ ꯂꯩ ꯫ ꯆꯍꯤ ꯵꯰꯰ ꯍꯦꯜꯂꯕ ꯀꯩꯊꯦꯜ ꯑꯁꯤ ꯏꯝꯐꯥꯜꯒꯤ ꯃꯌꯥꯢꯗ ꯂꯩ ꯫
 ꯃꯔꯤ ꯂꯩꯅꯕ ꯂꯃꯥꯢꯁꯤꯡ 
 ꯏꯔꯩꯃ - ꯃꯤꯇꯩ ꯏꯃꯥꯕꯤ
 ꯂꯩꯃꯔꯦꯜ ꯁꯤꯗꯕꯤ - ꯃꯤꯇꯩ ꯃꯥꯂꯦꯝ ꯂꯩꯃ
 ꯉꯥꯂꯩꯃ - ꯃꯤꯇꯩ ꯉꯥꯒꯤ ꯂꯥꯢꯔꯦꯝꯕꯤ
 ꯄꯥꯟꯊꯣꯢꯄꯤ - ꯃꯤꯇꯩ ꯂꯥꯟꯂꯩꯃ
 ꯐꯧꯑꯣꯢꯕꯤ - ꯃꯤꯇꯩ ꯐꯧꯂꯩꯃ
 ꯊꯨꯝꯂꯩꯃ - ꯃꯤꯇꯩ ꯊꯨꯝꯒꯤ ꯂꯥꯢꯔꯦꯝꯕꯤ
 ꯃꯇꯦꯡ ꯂꯧꯔꯛꯐꯝ 

 ꯂꯥꯢꯔꯤꯛꯁꯤꯡ 
 Emoinu Ahongbi Tungnapham by Budhichandra, Yumnamcha
 Holy Man by Dhiren Meitei,a.k
 Laiyingthou Lairemmasinggee Waree Seengbul by Neelabi, Sairem
 Leeklam by Apunba Shintha Lup
 ꯑꯇꯣꯞꯄ ꯌꯦꯡꯐꯝꯁꯤꯡ 

 E-pao, Imoinu
 E-pao, Emoinu
 Internet Archive, Imoinu
 Internet Archive, Emoinu
 Learners' Manipuri-English dictionary, Imoinu
Category:ꯂꯥꯏꯔꯦꯝꯕꯤ